STPI พ้นจุดพีกไปแล้ว
หุ้นบริษัท เอสทีพี แอนด์ ไอ จำกัด (มหาชน) หรือ STPI สูงสุดสู่สามัญ..ตลาดเก็งกำไรเริ่มวาย สตอรี่ที่เคยทำให้หุ้นรอบ 3 เดือน ปรับขึ้นมากถึง 50% ชักเริ่มดักทางกันได้หมดแล้ว ทำให้หุ้น STPI จึงไม่ใช่ “หุ้นนำโชค” อีกต่อไปแล้ว แต่จะถึงขั้นเป็น “ของแสลง” เลยหรือไม่..เดี๋ยวคงได้รู้กัน..!?
27 มี.ค. 2562

สำนักข่าวรัชดา
หุ้นบริษัท เอสทีพี แอนด์ ไอ จำกัด (มหาชน) หรือ STPI สูงสุดสู่สามัญ..ตลาดเก็งกำไรเริ่มวาย สตอรี่ที่เคยทำให้หุ้นรอบ 3 เดือน ปรับขึ้นมากถึง 50% ชักเริ่มดักทางกันได้หมดแล้ว ทำให้หุ้น STPI จึงไม่ใช่ “หุ้นนำโชค” อีกต่อไปแล้ว แต่จะถึงขั้นเป็น “ของแสลง” เลยหรือไม่..เดี๋ยวคงได้รู้กัน..!?
หุ้น STPI ปรับขึ้นตามแรงเก็งกำไรของนักลงทุนบางกลุ่ม ที่พยายามต่อจิ๊กซอว์จากหุ้นบริษัท ซิโน-ไทย เอ็นจีเนียริ่งแอนด์คอนสตรัคชั่น จำกัด (มหาชน) หรือ STEC ที่นักวิเคราะห์เกือบทุกสำนัก ทุ่มเทใจตั้งให้เป็น Top Pick กลุ่มรับเหมาก่อสร้างช่วงปลายปีที่ผ่านมา..
ทำให้หุ้น STPI ที่ถือเป็น “สายโลหิต” เดียวกับ STEC จึงเข้าล็อกขาเก็งกำไร ใช้เป็น “สตอรี่” เพื่อดันราคาหุ้น STPI ไปด้วย ทั้งที่ดูจากปัจจัยพื้นฐาน STPI ไม่น่าจะปรับขึ้นมากถึงขนาดนี้ได้เลย งบการเงินช่วง 2 ปีที่ผ่านมา ยังประสบปัญหาการขาดทุนสุทธิอยู่เลย
ปี 2560 มีรายได้ 1,158 ล้านบาท แต่มีผลขาดทุนสุทธิ 2,496 ล้านบาท ถัดมาปี 2561 มีรายได้ 1,344 ล้านบาท มีผลขาดทุนสุทธิ 630 ล้านบาท จึงเป็นเหตุเป็นผลที่ทำให้หุ้น STPI ปรับขึ้นได้ถึง 50% ในทางกลับกันราคาหุ้น STPI ควรปรับตัวลงด้วยซ้ำไป..แต่ด้วย “ตลาดเก็งกำไร” อะไรก็เกิดขึ้นได้..!!
กระแสเก็งกำไรหุ้น STPI เข้มข้นมากยิ่งขึ้น เมื่อ “อนุทิน ชาญวีรกูล” สารตั้งต้นสายโลหิตของ STEC และ STPI กระโจนลงเล่นการเมืองในนามพรรคภูมิใจไทย ที่ว่ากันว่าจะเป็นตัวแปรสำคัญในการจัดตั้งรัฐบาล ยิ่งทำให้หุ้น STPI ยิ่งแรงขึ้นอีก..จนถูกนินทากัน “ไม่ทันชนะแต่ราคาหุ้นเปิดแชมเปญฉลอง” กันไปแล้ว
อีกจุดพีกของหุ้น STPI เมื่อคณะอนุญาโตตุลาการมีคำตัดสินกรณีข้อพิพาทโดยให้คู่สัญญาจ่ายค่าค้างชำระโครง การ LNG ในออสเตรเลีย มูลค่า 2,600 ล้านบาท ให้กับ STPI ยิ่งทำให้ราคาหุ้นฮึกเหิม ลำพองใจมากยิ่งขึ้นอีก
นั่นคือ..มโนภาพที่เกิดขึ้นกับหุ้น STPI จากปลายปี 2560 มาจนถึงปัจจุบัน..ที่ดูทั้งขัดและแย้งกับปัจจัยพื้นฐานอย่างเห็นได้ชัด แน่นอนว่าปี 2562 อาจเห็น STPI โชว์ตัวเลขกำไรสุทธิ (ซะที) แต่นั่นเป็นเพียงกำไรทางบัญชีเท่านั้น
ส่วนตัวเลขกำไรจากการดำเนินงาน ถูกตั้งคำถามตัวโต ๆ ว่า “เมื่อไหร่จะมีกำไร” คำตอบก็ดูเหมือนจะเลือนราง ล่องลอยกันต่อไป
เช่นเดียวกับราคาหุ้น STPI ที่ปรับขึ้นมาแบบขาลอย รอวันร่วงลงพื้น!!!
แต่หาก “อนุทิน ชาญวีรกูล” ได้เป็นรัฐมนตรี…!??
หุ้น STPI น่าจะมีอะไรพิสดาร..อีกแน่!!
…อิ อิ อิ….